ತಮ್ಮ ಮದುವೆಗೆ ಆಮಂತ್ರಣ ನೀಡಲು ಆರಂಭಿಸಿದ ಡಾರ್ಲಿಂಗ್ ಕೃಷ್ಣಮಿಲನಾ ನಾಗರಾಜ್..! ಲವ್ ಮಾಕ್ಟೇಲ್ ಸಿನಿಮಾ ಖ್ಯಾತಿಯ ಸ್ಟಾರ್ ಜೋಡಿ ನಟಿ ಮಿಲನಾ ನಾಗರಾಜ್ Milana Nagaraj ಡಾರ್ಲಿಂಗ್ ಕೃಷ್ಣ Darling Krishna ಮದುವೆ ಯಾವಾಗ ಎಂಬ ಸುದ್ದಿಗೆ ಇತ್ತೀಚೆಗಷ್ಟೆ ತೆರೆ ಬಿದ್ದಿದೆ. ಹಲವು ವರ್ಷಗಳಿಂದ ಪ್ರೀತಿ ಮಾಡುತ್ತಿದ್ದ ಈ ಜೋಡಿ ತಮ್ಮ ಮದುವೆ ದಿನಾಂಕವನ್ನು ವಿಶೇಷವಾಗಿ ಪ್ರಕಟ ಮಾಡುವ ಮೂಲಕ ಪ್ರೇಕ್ಷಕರಿಗೆ ಸಿಹಿ ಸುದ್ದಿ ನೀಡಿದ್ದರು. ಹಲವು ವರ್ಷಗಳಿಂದ ಪ್ರೀತಿ ಮಾಡುತ್ತಿದ್ದ ಈ ಜೋಡಿ ಈಗ ಹಸೆಮಣೆ ಏರಲು ಸಜ್ಜಾಗಿದ್ದಾರೆ. ಪ್ರೇಮಿಗಳ ದಿನದಂದು ಈ ಪ್ರೇಮಿಗಳು ಹಸೆಮಣೆ ಏರಲು ನಿರ್ಧರಿಸಿದ್ದಾರೆ. ಫೆ. 14ರಂದು ಇವರ ಮದುವೆ ಮುಹೂರ್ತ ಕೂಡಿ ಬಂದಿದೆ. ಆದರೆ, ಲವ್ ಮಾಕ್ಟೇಲ್ ಸಿನಿಮಾ ಮುಗಿದಾಕ್ಷಣವೇ ಈ ಜೋಡಿ ಮದುವೆಯಾಗಲು ನಿರ್ಧರಿಸಿದ್ದರು. ಆದರೆ, ಕೊರೋನಾ ಕಾರಣದಿಂದ ಮದುವೆಯನ್ನು ಮುಂದೂಡಿದ್ದರು. ನಂತರ ಲವ್ ಮಾಕ್ಟೇಲ್2 ಬಳಿಕ ಈ ಜೋಡಿ ಮದುವೆಯಾಗುವುದಾಗಿ ತಿಳಿದ್ದರು. ಆದರೆ ಈಗ ಈ ಜೋಡಿ ಫೆ. 14ರಂದು ತಮ್ಮ ಹೊಸ ಜೀವನವನ್ನು ಶುರು ಮಾಡಲಿದ್ದಾರೆ. ಲವ್ ಮಾಕ್ಟೇಲ್ ಸಿನಿಮಾದ ಮೂಲಕ ಸಿನಿಪ್ರೇಮಿಗಳ ಮೆಚ್ಚಿನ ಜೋಡಿಯಾಗಿ ಮನೆ ಮಾತಾದವರು ಡಾರ್ಲಿಂಗ್ ಕೃಷ್ಣ ಮತ್ತು ಮಿಲನಾ ನಾಗರಾಜ್ ಅವರ ಲಗ್ನ ಪತ್ರಿಕೆಯ ಪ್ರತಿ ಈ ಹಿಂದೆ ಸಾಮಾಜಿಕ ಜಾಲತಾಣದಲ್ಲಿ ವೈರಲ್ ಆಗಿತ್ತು. ಇನ್ನೇನು ಇವರ ಮದುವೆಗೆ ದಿನ ಗಣನೆ ಆರಂಭವಾಗಿದ್ದು, ಸೆಲೆಬ್ರಿಟಿ ಕಪಲ್ ಮದುವೆಗೆ ಆಹ್ವಾನ ನೀಡಲಾರಂಭಿಸಿದ್ದಾರೆ. ನಮಿತಾ ರತ್ನಾಕರ್ ಅವರಿಗೆ ಲಗ್ನ ಪತ್ರಿಕೆ ಕೊಟ್ಟು ಮದುವೆಗೆ ಆಹ್ವಾನಿಸಿದ ಕೃಷ್ಣಮಿಲನಾ. ಈಗಾಗಲೇ ಸ್ಯಾಂಡಲ್ವುಡ್ ಸೆಲೆಬ್ರಿಟಿಗಳಾದ ಸುದೀಪ್, ನಮಿತಾ ರತ್ನಾಕರ್, ಅಮೂಲ್ಯಾ ಸೇರಿದಂತೆ ಹಲವರಿಗೆ ಇವರ ಲಗ್ನಪತ್ರಿಕೆ ತಲುಪಿದೆ. ಸುದೀಪ್ ಅವರ ಮನೆಗೆ ಹೋಗಿದ್ದ ಈ ಜೋಡಿ ಕಿಚ್ಚನಿಗೆ ಲಗ್ನ ಪತ್ರಿಕೆ ನೀಡಿ ಮದುವೆ ಆಮಂತ್ರಣ ನೀಡಿದ್ದಾರೆ. ಇನ್ನು , ಸ್ಯಾಂಡಲ್ವುಡ್ನ ಈ ಜೋಡಿ ಇದೇ ಫೆಬ್ರವರಿ 14ರಂದು ಅಂದರೆ ಪ್ರೇಮಿಗಳ ದಿನದಂದು ಈ ಪ್ರೇಮಿಗಳು ದಾಂಪತ್ಯ ಜೀವನಕ್ಕೆ ಕಾಲಿಡುತ್ತಿದ್ದಾರೆ. ಈ ಶುಭ ದಿನದಂದು ಕೃಷ್ಣಮಿಲನಾ ತಮ್ಮ ಅಭಿಮಾನಿಗಳಿಗೆ ಮತ್ತೊಂದು ಗಿಫ್ಟ್ ಕೊಡಲು ನಿರ್ಧರಿಸಿದ್ದಾರೆ. ಇವರ ಮದುವೆ ತಯಾರಿಯ ನಡುವೆಯೇ ಲವ್ ಮಾಕ್ಟೇಲ್2 ಸಿನಿಮಾದ ಚಿತ್ರೀಕರಣವೂ ಸಹ ಸಾಗುತ್ತಿದೆ. ಇಬ್ಬರೂ ಸಹ ಚಿತ್ರೀಕರಣದಲ್ಲಿ ಕೊಂಚ ಬ್ಯುಸಿಯಾಗಿದ್ದಾರೆ. ಬಹುನಿರೀಕ್ಷಿತ ಲವ್ ಮಾಕ್ಟೇಲ್2 ಸಿನಿಮಾ ಚಿತ್ರೀಕರಣ ಬಹುತೇಕ ಮುಗಿದಿದೆ ಎನ್ನಲಾಗಿದೆ. ಅಂತಿಮ ಹಂತದ ಚಿತ್ರೀಕರಣದಲ್ಲಿ ಈ ಸಿನಿಮಾ ತಂಡವಿದೆ. ಸ್ಯಾಂಡಲ್ವುಡ್ನ ಈ ಕ್ಯೂಟ್ ಜೋಡಿ ತಮ್ಮ ಮದುವೆಯ ದಿನದಂದು ಅಭಿಮಾನಿಗಳಿಗೆ ಕೊಡುತ್ತಿರುವ ಸರ್ಪ್ರೈಸ್ ಗಿಫ್ಟ್ ಏನು ಅಂತೀರಾ? ಬಹುತೇಕ ಚಿತ್ರೀಕರಣ ಮುಗಿಸಿರುವ ಲವ್ ಮಾಕ್ಟೇಲ್2 ಸಿನಿಮಾದ ಹಾಡನ್ನು ತಮ್ಮ ಮದುವೆ ದಿನವೇ ಅಂದರೆ ಫೆ.14ರಂದು ಬಿಡುಗಡೆ ಮಾಡಲಿದ್ದಾರಂತೆ. ಲವ್ ಮಾಕ್ಟೇಲ್ 2 ಸಿನಿಮಾ ತಂಡ ಹೀಗೊಂದು ಪ್ಲಾನ್ ಮಾಡಿಕೊಂಡಿದೆಯಂತೆ. ಅದು ಕೃಷ್ಣಮಿಲನಾ ಮದುವೆ ದಿನವೇ ಹಾಡು ರಿಲೀಸ್ ಆಗುತ್ತಿರುವುದು ಮತ್ತಷ್ಟು ವಿಶೇಷವಾಗಿದೆ.